
6. számú melléklet

ADATFELDOLGOZÓI MEGÁLLAPODÁS
EFOP Plusz 5.1.1-25 projekt 
csomagosztásokhoz kapcsolódó feladatainak megvalósítása érdekében,

mely létrejött egyrészről

a Szociális és Gyermekvédelmi Főigazgatóság:

Székhely: 1132 Budapest, Visegrádi u. 49.
Adószám: 15327882-1-42
Törzskönyvi azonosító (PIR): 802101
Statisztikai számjel: 15802107-8412-312-01
 Képviseli: dr. Jeviczki Melinda Klára mb. főigazgató
(a továbbiakban: SZGYF)

másrészről:

a(z) ……………………………………………………………………………………………… 
Székhely: 
Adószám: 
Törzskönyvi azonosító (PIR): 
Statisztikai számjel: 
Képviseli: 
(a továbbiakban: Partnerszervezet)
között a továbbiakban együtt: Felek között, az alulírott helyen és időben, az alábbi feltételekkel:
1. A megállapodás célja és hatálya
Jelen megállapodás célja, hogy meghatározza az EFOP Plusz-5.1.1-25 projekt keretében történő csomagosztási feladatok során a támogatott/rászoruló személyek, valamint az azokkal kapcsolatban eljáró egyéb érintettek személyes adatainak partnerszervezet általi kezelésére vonatkozó szabályokat.
Jelen megállapodás kizárólag azokra az adatkezelési műveletekre vonatkozik, amelyeket a Partnerszervezet az SZGYF dokumentált utasítása szerint, az SZGYF által meghatározott célból, a projektfeladatok végrehajtása érdekében végez. Nem terjed ki a Partnerszervezet saját jogszabályi, szervezeti vagy szolgáltatási feladatkörében végzett önálló adatkezeléseire.
A Partnerszervezet az SZGYF által meghatározott projektfeladatok végrehajtása során, a jelen megállapodásban meghatározott körben adatfeldolgozóként jár el.
A Partnerszervezet adatfeldolgozói minősége kizárólag arra a tevékenységre vonatkozik, amelynek során a támogatott/rászoruló személyek személyes adatait az SZGYF utasítása alapján, a csomagosztási feladatok előkészítése, lebonyolítása vagy dokumentálása érdekében kezeli.
2. Az adatfeldolgozás tárgya
Az adatfeldolgozás tárgya az EFOP Plusz-5.1.1-25 projekt keretében történő csomagosztások előkészítéséhez, megszervezéséhez, lebonyolításához, dokumentálásához és ellenőrizhetőségéhez kapcsolódó, az SZGYF utasítása alapján végzett adatkezelési műveletek támogatása.
Az adatfeldolgozás különösen a Felek között megkötött EGYÜTTMŰKÖDÉSI MEGÁLLAPODÁS 1. számú mellékletében meghatározott feladatok végrehajtására terjed ki. 
A jogosultság érdemi megállapítása, a jogosulti nyilvántartás vezetése, a csomagátadás hivatalos dokumentálása, valamint a projekt szakmai és pénzügyi irányítása az SZGYF feladata és felelőssége.

3. Az adatfeldolgozás időtartama
Az adatfeldolgozás időtartama az EGYÜTTMŰKÖDÉSI MEGÁLLAPODÁS hatályához, illetve az adott csomagosztási feladat teljesítéséhez igazodik.
A Partnerszervezet a személyes adatokat kizárólag addig kezelheti, ameddig az az SZGYF által meghatározott feladat teljesítéséhez feltétlenül szükséges. A feladat teljesítését követően a Partnerszervezet köteles az SZGYF által átadott dokumentumokat visszaadni, az esetleges elektronikus másolatokat törölni, és a továbbiakban a személyes adatokat nem kezelheti, kivéve, ha jogszabály vagy az SZGYF dokumentált utasítása ettől eltérően rendelkezik.

4. Az adatfeldolgozás jellege és célja
Az adatfeldolgozás jellege: személyes adatok megismerése, átvétele, rendszerezése, továbbítása az SZGYF részére, formai ellenőrzése, dokumentumok kezelése, helyszíni egyeztetésben való felhasználása, valamint a projektfeladat ellátásához szükséges egyéb, korlátozott adatkezelési művelet.
Az adatfeldolgozás célja a csomagosztási feladatok szakszerű, ellenőrizhető és dokumentált végrehajtásának támogatása, az érintettek elérése és tájékoztatása, a helyszíni lebonyolítás segítése, valamint a projekt teljesítésének igazolhatósága.
A Partnerszervezet a személyes adatokat saját célra nem használhatja fel, saját nyilvántartásába nem vezetheti át, azokat saját szolgáltatási, adományozási, ügyfélkezelési, kommunikációs vagy egyéb célból nem kezelheti.

5. Az érintettek köre
Az adatfeldolgozás az alábbi érintetti kategóriák személyes adataira terjedhet ki:
a támogatott/rászoruló személyek, gyermekek;
b törvényes képviselők;
c meghatalmazók;
d meghatalmazottak;
e meghatalmazáson szereplő tanúk, ha tanúk alkalmazása szükséges;
f panasztevők;
g rendkívüli eseménnyel, helyszíni incidenssel vagy vitás helyzettel érintett személyek.

6. A kezelt személyes adatok köre
A Partnerszervezet kizárólag az adott feladat ellátásához feltétlenül szükséges személyes adatokat ismerheti meg és kezelheti.
Az adatfeldolgozás során kezelt adatok köre különösen az alábbi lehet:
a) név;
b) lakóhely vagy tartózkodási hely;
c) az értesítőlevélben szereplő adatok;
d) a csomagosztás helye és időpontja;
e) a bemutatandó dokumentumok meglétére vonatkozó információ;
f) meghatalmazásban szereplő, az eljáráshoz szükséges adatok;
g) törvényes képviseletre vonatkozó, az eljáráshoz szükséges adatok;
h) a csomag átvételének ténye;
i) panasz vagy helyszíni incidens kezeléséhez szükséges minimális adatok;
j) az SZGYF által az adott feladat teljesítéséhez írásban meghatározott egyéb, feltétlenül szükséges személyes adatok.
A Partnerszervezet a támogatott/rászoruló személy egészségi állapotára, szociális helyzetére, családi körülményeire, jövedelmi helyzetére vagy egyéb különleges körülményére vonatkozó adatot csak akkor ismerhet meg, ha az az adott feladat teljesítéséhez elengedhetetlen, és azt az SZGYF dokumentált utasítása kifejezetten előírja. 

7. Utasításhoz kötöttség
A Partnerszervezet a személyes adatokat kizárólag az SZGYF dokumentált utasítása alapján kezelheti.
A Partnerszervezet nem határozhat meg önálló adatkezelési célt, a személyes adatokat saját célra nem használhatja fel, harmadik személy részére nem továbbíthatja, és azokat saját nyilvántartásába nem emelheti át.
Amennyiben a Partnerszervezet megítélése szerint az SZGYF utasítása adatvédelmi jogszabályba ütközik, köteles erről az SZGYF-et haladéktalanul írásban tájékoztatni.

8. Másolatkészítés és saját nyilvántartás tilalma
A Partnerszervezet a jogosulti listáról, értesítőlevelekről, személyazonosító okmányokról, lakcímkártyákról, meghatalmazásokról, átvételi dokumentumokról, panaszokról, incidensdokumentációról vagy egyéb, személyes adatot tartalmazó iratról fényképet, másolatot, kivonatot vagy saját nyilvántartást nem készíthet.
Ez alól kivétel kizárólag akkor tehető, ha azt jogszabály vagy az SZGYF előzetes, írásbeli, dokumentált utasítása kifejezetten előírja.
A Partnerszervezet munkatársai és önkéntesei mobiltelefonnal, fényképezőgéppel vagy más eszközzel személyes adatot tartalmazó dokumentumról, listáról, képernyőről vagy adathordozóról felvételt nem készíthetnek.

9. Titoktartási kötelezettség
A Partnerszervezet köteles biztosítani, hogy a csomagosztási feladatban részt vevő képviselői, munkatársai, önkéntesei és egyéb közreműködői a személyes adatok kezelésével kapcsolatban titoktartási kötelezettség alatt álljanak.
A titoktartási kötelezettség kiterjed minden olyan személyes adatra, szakmai információra, tényre vagy körülményre, amelyről a közreműködő személy a projektfeladat ellátása során vagy azzal összefüggésben tudomást szerez.
A titoktartási kötelezettség a projektfeladat megszűnését, az EGYÜTTMŰKÖDÉSI MEGÁLLAPODÁS megszűnését, illetve az adott személy közreműködésének befejezését követően is fennmarad.

10. Adatbiztonsági szabályok
A Partnerszervezet köteles megfelelő technikai és szervezési intézkedésekkel biztosítani a személyes adatok védelmét, különösen az illetéktelen hozzáférés, megismerés, továbbítás, másolás, elvesztés, megsemmisülés, sérülés vagy jogosulatlan nyilvánosságra hozatal megelőzését.

11. További adatfeldolgozó igénybevételének tilalma
A Partnerszervezet az SZGYF előzetes, írásbeli engedélye nélkül további alfeldolgozót nem vehet igénybe.
További adatfeldolgozónak minősül minden olyan harmadik személy vagy szervezet, aki vagy amely a Partnerszervezet megbízásából az SZGYF nevében végzett adatfeldolgozási tevékenységben részt vesz, és ennek során személyes adatot ismerhet meg vagy kezelhet.
Amennyiben az SZGYF alfeldolgozó igénybevételét írásban engedélyezi, a Partnerszervezet köteles biztosítani, hogy az alfeldolgozó legalább a jelen megállapodásban meghatározott adatvédelmi és adatbiztonsági kötelezettségeket vállalja.

12. Érintetti jogok gyakorlásának támogatása
A Partnerszervezet köteles az SZGYF-et támogatni abban, hogy az érintettek személyes adataik kezelésével kapcsolatos jogaikat gyakorolni tudják.
Amennyiben az érintett a Partnerszervezetnél terjeszt elő adatvédelmi tárgyú kérelmet, panaszt vagy tiltakozást, a Partnerszervezet köteles azt haladéktalanul, de legkésőbb 2 munkanapon belül továbbítani az SZGYF kijelölt kapcsolattartója és adatvédelmi tisztviselője részére.
A Partnerszervezet az érintetti kérelmet önállóan nem bírálhatja el, kivéve, ha az kizárólag a Partnerszervezet saját önálló adatkezelésére vonatkozik.
13. Adatvédelmi incidens
A Partnerszervezet köteles az SZGYF-et haladéktalanul, de legkésőbb az incidens vagy annak gyanúja észlelésétől számított 24 órán belül értesíteni, ha személyes adatot érintő adatvédelmi incidens vagy annak gyanúja merül fel.
Adatvédelmi incidensnek minősül különösen a személyes adatot tartalmazó irat, lista, értesítő, meghatalmazás vagy elektronikus dokumentum elvesztése, illetéktelen személy általi megismerése, téves címzett részére történő továbbítása, jogosulatlan másolása, fényképezése, nyilvánosságra hozatala, sérülése vagy megsemmisülése.

14. Adatok visszaadása és törlése
A Partnerszervezet a feladat teljesítését követően köteles az SZGYF által átadott valamennyi személyes adatot tartalmazó dokumentumot, listát, értesítőt, meghatalmazást, iratot vagy egyéb adathordozót az SZGYF részére visszaadni, vagy az SZGYF írásbeli utasítása nyomán törölni.
A Partnerszervezet köteles az esetlegesen nála keletkezett elektronikus másolatokat, ideiglenes fájlokat, e-mail-eket és egyéb elektronikus dokumentumokat törölni, kivéve, ha azok megőrzését jogszabály vagy az SZGYF dokumentált utasítása kifejezetten előírja.
Az SZGYF kérésére a Partnerszervezet köteles írásban nyilatkozni arról, hogy a személyes adatokat tartalmazó dokumentumokat visszaadta, törölte, az elektronikus másolatokat törölte, és a személyes adatokat saját rendszerében vagy nyilvántartásában nem őrzi tovább.

15. Ellenőrzési és együttműködési jog
Az SZGYF jogosult ellenőrizni, hogy a Partnerszervezet a jelen megállapodásban foglalt adatvédelmi, adatbiztonsági és titoktartási kötelezettségeket betartja-e.
A Partnerszervezet köteles az SZGYF ellenőrzését támogatni, a szükséges tájékoztatást megadni, és az adatkezelési műveletek jogszerűségének igazolásához szükséges információkat rendelkezésre bocsátani.
Az ellenőrzés történhet írásbeli adatkérés, nyilatkozat bekérése, dokumentumok áttekintése vagy indokolt esetben helyszíni ellenőrzés útján. Az ellenőrzés során az SZGYF köteles figyelembe venni az arányosság, szükségesség és zavartalan feladatellátás követelményeit.

16. A Partnerszervezet felelőssége
A Partnerszervezet felel azért, hogy a jelen megállapodásban meghatározott adatvédelmi és adatbiztonsági szabályokat a feladatellátásban részt vevő munkatársai, önkéntesei és közreműködői megismerjék és betartsák.
A Partnerszervezet köteles gondoskodni arról, hogy a személyes adatokhoz kizárólag olyan személy férjen hozzá, aki a projektfeladat ellátásában ténylegesen részt vesz, és akinek az adatok megismerése a feladat ellátásához feltétlenül szükséges.
Amennyiben a Partnerszervezet a személyes adatokat az SZGYF utasításaitól eltérően, saját célból vagy jogosulatlanul kezeli, az adott adatkezelés tekintetében önálló felelősséggel tartozik.

17. Záró rendelkezések
Jelen adatfeldolgozói megállapodás az EGYÜTTMŰKÖDÉSI MEGÁLLAPODÁS elválaszthatatlan részét képezi.
A jelen megállapodásban nem szabályozott kérdésekben a GDPR, az Info tv., valamint az EGYÜTTMŰKÖDÉSI MEGÁLLAPODÁS rendelkezései irányadók.
A Partnerszervezet a jelen megállapodás aláírásával kijelenti, hogy a benne foglalt adatvédelmi, adatbiztonsági és titoktartási kötelezettségeket megismerte, azokat magára nézve kötelezőnek ismeri el, és gondoskodik azok betartásáról a projektfeladatok végrehajtása során.


	
Budapest, 2026. ……………………

	

	………………………………………………………………..
	………………………………………………………………..

	dr. Jeviczki Melinda Klára
mb. főigazgató
Szociális és Gyermekvédelmi Főigazgatóság
SZGYF
	………………………………………….
………………………………..
…………………………………………………………
Partnerszervezet

	Szakmailag jóváhagyom:

………………………………………………….
dr. Hajdú Erzsébet Tünde
adatvédelmi tisztviselő

	



2

image1.png
Szocialis és
Gyermekvedelmi
Foigazgatosag





image2.png
projekt





image3.png
[
—_||' Széchenyi Terv
Plusz Epitsik egyiitt

Magyarorszagot! MAGYARORSZAG Az Eurdpai Unio 7

KORMANYA tarsfinanszirozasaval





